Mahallalarda jamoat tartibini saqlash boʻyicha qoʻshimcha chora-tadbirlar toʻgʻrisida
(resolution, 2024-05-15)

Oʻzbekiston Respublikasi Prezidentining “Davlat tomonidan tartibga solinadigan sohalarga xususiy sektorni jalb etish boʻyicha qoʻshimcha chora-tadbirlar toʻgʻrisida” 2020-yil 7-dekabrdagi PQ-4913-son qarori ijrosini taʼminlash, shuningdek, mahallalarda tinchlik, osoyishtalik va xavfsizlikni taʼminlash, jamoat tartibini saqlash chora-tadbirlari samaradorligini oshirish maqsadida Vazirlar Mahkamasi qaror qiladi: 1. Quyidagilar: Oʻzbekiston Respublikasi Prezidentining “Davlat tomonidan tartibga solinadigan sohalarga xususiy sektorni jalb etish boʻyicha qoʻshimcha chora-tadbirlar toʻgʻrisida” 2020-yil 7-dekabrdagi PQ-4913-son qarorida fuqarolar yigʻinlarida tinchlik, osoyishtalik, xavfsizlikni taʼminlash, jamoat tartibini saqlash, fuqarolarning mulkiga boʻlgan tajovuzlarning oldini olish maqsadida barpo etilgan ayrim “Jamoatchilik nazorati maskanlari”ni (keyingi oʻrinlarda — maskanlar) eksperiment tariqasida videokameralar oʻrnatish sharti bilan tadbirkorlik subyektlariga ijaraga berish, ular negizida “Elektron kuzatuv maskanlari” faoliyati tashkil etilishi; Oʻzbekiston Respublikasi Prezidentining “Yer munosabatlarida tenglik va shaffoflikni taʼminlash, erga boʻlgan huquqlarni ishonchli himoya qilish va ularni bozor aktiviga aylantirish chora-tadbirlari toʻgʻrisida” 2021-yil 8-iyundagi PF-6243-son Farmoniga muvofiq davlat-xususiy sheriklik loyihalari va ijtimoiy foydali maqsadlarga erishishga qaratilgan loyihalarni amalga oshirishda yer uchastkalari davlat tashkilotiga doimiy foydalanish huquqi bilan ajratilishi, ushbu yerlar davlat-xususiy yoki ijtimoiy sheriklik toʻgʻrisidagi bitimning amal qilish muddatiga xususiy sherik, nodavlat notijorat tashkiloti va fuqarolik jamiyatining boshqa institutlariga ijaraga berish mumkinligi belgilanganligi maʼlumot uchun qabul qilinsin. 2. Oʻzbekiston Respublikasi Ichki ishlar vazirligi, Milliy gvardiya Mahalla va nuroniylarni qoʻllab-quvvatlash vazirligi, Axborot texnologiyalari va kommunikatsiyalarini rivojlantirish vazirligi hamda mahalliy ijro etuvchi hokimiyat organlarining 2021-yil 1-oktabrdan 2022-yil 1-oktabrga qadar maskanlar negizida “Elektron kuzatuv maskanlari” faoliyatini tashkil etish boʻyicha eksperiment oʻtkazish toʻgʻrisidagi taklifi maʼqullansin. 3. Belgilansinki, eksperiment doirasida: tadbirkorlik subyektlariga beriladigan maskanlar va ularning binolari atrofidagi yer uchastkalarining 6 kvadrat metr maydonigacha “Elektron kuzatuv maskanlari”ni joylashtirish uchun, qolgan qismi tadbirkorlik faoliyatini yuritish uchun (yengil konstruksiyalardan barpo etilgan, chuqurlashtirilgan poydevorlarga va yer osti inshootlariga (0,5 metrdan koʻp) ega boʻlmagan, buzib olib (bartaraf etib) koʻchirish imkoniyati mavjud boʻlgan yengil turdagi qurilmalardan foydalanish sharti bilan) eksperiment muddatidan qatʼi nazar, besh yil muddatga tekin foydalanish huquqi asosida beriladi; ijaraga beruvchi — fuqarolarning oʻzini oʻzi boshqarish organlari, ijaraga oluvchi — “Elektron kuzatuv maskani”ni tashkil etish uchun fuqarolar yigʻinlarida barpo etilgan “Jamoatchilik nazorati maskanlari”ni belgilangan tartibda ijaraga olgan yuridik va jismoniy shaxslar hamda savdolar tashkilotchisi — “Elektron onlayn-auksionlarni tashkil etish markazi” davlat unitar korxonasi hisoblanadi; maskanlar ijara shartnomasi asosida beriladigan tadbirkorlik subyektlari “E-auksion” elektron savdo platformasida elektron tanlov oʻtkazish orqali aniqlanadi; elektron tanlov natijalariga koʻra maskanlarni ijaraga berish “E-auksion” elektron savdo platformasida ijaraga beruvchi va ijaraga oluvchi oʻrtasida elektron shaklda tuziladigan (shu jumladan, elektron raqamli imzo orqali) ikki tomonlama shartnoma orqali rasmiylashtiriladi; ijara shartnomasi muddati tugagandan soʻng maskanlarning binolari fuqarolarning oʻzini oʻzi boshqarish organlariga mulk huquqi asosida qoldiriladi, qolgan mol-mulk va jihozlar tadbirkorlik subyekti tomonidan erkin tasarruf etiladi; ichki ishlar va fuqarolarning oʻzini oʻzi boshqarish organlari tadbirkorlik subyektlari tomonidan ijaraga olingan maskanlarda videokameralar oʻrnatilganligi va “Elektron kuzatuv maskanlari” tashkil etilganligini oʻrganadi; maskanlar negizida “Elektron kuzatuv maskanlari”ni tashkil etish, ularda videokameralar va video qayd etish dasturiy-texnik vositalarning texnik ekspluatatsiyasi va uzluksiz ishlashini taʼminlash, shu jumladan, elektr energiyasi xarajatlarini qoplash maskanlarni ijaraga olgan tadbirkorlik subyektlarining oʻz mablagʻlari hisobidan amalga oshiriladi. 4. Quyidagilar: “Elektron kuzatuv maskanlari” faoliyatini tashkil etish uchun tadbirkorlik subyektlariga ijara huquqi asosida beriladigan “Jamoatchilik nazorati maskanlari” roʻyxati 1-ilovaga muvofiq; “Jamoatchilik nazorati maskanlari”ni tadbirkorlik subyektlariga ijaraga berish uchun eng yaxshi takliflarni tanlab olishga qoʻyiladigan minimal talablar va takliflarni baholash mezonlari 2 va 3-ilovalarga muvofiq tasdiqlansin. 5. Qoraqalpogʻiston Respublikasi Vazirlar Kengashi va viloyatlar hokimliklari: 2021-yil 1-oktabrga qadar mazkur qarorga 1-ilovada koʻrsatilgan maskanlardan (muhandislik-texnik kommunikatsiyalari mavjud boʻlgan yoki oʻtkazish oson boʻlgan) fuqarolarning oʻzini oʻzi boshqarish organlarining murojaatiga asosan maskanlarga tutash hududdan 15 kvadrat metr yer uchastkasini ijara huquqi asosida ushbu qarorning 3-bandida belgilangan ijtimoiy foydali maqsadlar uchun ajratsin; Oʻzbekiston Respublikasi Davlat aktivlarini boshqarish agentligi bilan birgalikda ikki hafta muddatda mazkur qarorga 4-ilovaga muvofiq tarkibda maskanlarni tadbirkorlik subyektlariga ijaraga berish uchun eng yaxshi takliflarni tanlab olish boʻyicha vaqtinchalik ishchi guruh tarkibini shakllantirsin; yengil turdagi qurilmalarga qoʻyiladigan talablar namunaviy loyihalarining ochiq va shaffof boʻlishini hamda bu haqda ommaviy axborot vositalarida va mahalliy ijro etuvchi hokimiyat organlarining rasmiy veb-saytlarida eʼlon joylashtirilishini taʼminlasin. 6. Oʻzbekiston Respublikasi Ichki ishlar vazirligi: 2021-yil 1-oktabrga qadar ijaraga beriladigan maskanlarning binolari atrofidagi yer uchastkalarida quriladigan yengil turdagi qurilmalarga qoʻyiladigan talablarning texnik topshirigʻini ishlab chiqsin va maskanlarni tadbirkorlik subyektlariga ijaraga berish uchun eng yaxshi takliflarni tanlab olish boʻyicha vaqtinchalik ishchi guruhlarga taqdim etsin; 2021-yil 1-noyabrga qadar Mahalla va oilani qoʻllab-quvvatlash vazirligi bilan kelishgan holda “Elektron kuzatuv maskanlari”dan foydalanish shartlari, ularning asosiy faoliyat yoʻnalishlari hamda ularda tungi xizmatga jalb qilingan ichki ishlar organlari xodimlari faoliyatini tashkil etish tartibini belgilasin; 2022-yil 1-noyabrga qadar Mahalla va oilani qoʻllab-quvvatlash vazirligi hamda Qoraqalpogʻiston Respublikasi Vazirlar Kengashi va viloyatlar hokimliklari bilan birgalikda eksperiment natijalarini puxta tahlil etgan holda respublika boʻyicha barcha mahalla fuqarolar yigʻinlarida “Elektron kuzatuv maskanlari” faoliyatini joriy etishning maqsadga muvofiqligi yoki maqsadga muvofiq emasligi yuzasidan Vazirlar Mahkamasiga asoslangan takliflarni kiritsin. 7. Oʻzbekiston Respublikasi Mahalla va nuroniylarni qoʻllab-quvvatlash vazirligi Ichki ishlar vazirligi bilan birgalikda “Elektron kuzatuv maskanlari”ni tashkil etish maqsadida tadbirkorlik subyektlariga ijaraga beriladigan maskanlar boʻyicha savdolarni oʻtkazish uchun elektron xizmatlar koʻrsatilishi boʻyicha “Elektron onlayn-auksionlarni tashkil etish markazi” davlat unitar korxonasi bilan shartnomalar tuzilishini taʼminlasin. 8. Qoraqalpogʻiston Respublikasi Vazirlar Kengashi va viloyatlar hokimliklari, Oʻzbekiston Respublikasi Davlat aktivlarini boshqarish agentligi Ichki ishlar vazirligi, Mahalla va nuroniylarni qoʻllab-quvvatlash vazirligi, Oʻzbekiston Milliy teleradiokompaniyasi va Milliy axborot agentligi bilan birgalikda mazkur qaror bilan joriy etilayotgan tartibning mazmun-mohiyati ommaviy axborot vositalarida keng yoritilishini taʼminlasin. 9. Mazkur qarorning bajarilishini nazorat qilish Oʻzbekiston Respublikasi ichki ishlar vaziri P.R. Bobojonov zimmasiga yuklansin. T/r Hududlar nomi Tuman-shahar nomi MFY nomi 1. Qoraqalpogʻiston Respublikasi Nukus shahri “Garezsizlik” MFY Qoʻngʻirot tumani “Ajiniyaz” MFY Shumanay tumani “Tozabozor” MFY 2. Andijon viloyati Andijon shahri “Oʻzbegim” MFY Xoʻjaobod tumani “Beshkaram” MFY 3. Buxoro viloyati Buxor� shahri “Toʻqimachi” MFY “Piridastgir” MFY Kogon tumani “B.Naqshband” MFY 4. Jizzax viloyati Jizzax shahri “Xalqobod” MFY “Navroʻz” MFY Sh. Rashidov tumani “Qahramon” MFY Forish tumani “Oqtepa” MFY 5. Qashqadaryo viloyati Qarshi shahri “Otchopar” MFY Koson tumani “Paxtazor” MFY Shahrisabz tumani “Chorshanbe” MFY Yakkabogʻ tumani “Jambul” MFY 6. Navoiy viloyati Karmana tumani “Dehqon” MFY Konimex tumani “Yuksalish” MFY Nurota tumani “Yangi turmush” MFY 7. Namangan viloyati Namangan shahri “Dashtbogʻ” MFY “Yuksalish” MFY Uychi tumani “Yuksalish” MFY Norin tumani “Shoʻrariq” MFY 8. Samarqand viloyati Samarqand shahri “Tinchlik” MFY 9. Sirdaryo viloyati Xovos tumani “Bunyodkor” MFY Boyovut tumani “Joʻlangar” MFY Sirdaryo tumani “Shirin” MFY 10. Surxondaryo viloyati Angor tumani “Navroʻz” MFY Sherobod tumani “Doʻstlik” MFY 11. Toshkent viloyati Angren shahri “Mustaqillik” MFY Ohangaron tumani “Eyvalek” MFY Zangiota tumani “Iqbol” MFY 12. Fargʻona viloyati Fargʻona shahri “Maʼrifat” MFY Qoʻqon shahri “43-Navbahor” MFY Oʻzbekiston tumani “Bozor Yaypan” MFY 13. Xorazm viloyati Urganch shahri “Temir yoʻlchi” MFY Shovot tumani “Turkiston” MFY Bogʻot tumani “Obod” MFY 1. Hududni tasvirga tushirish va kuzatish uchun videokuzatuv ip kamerasi color full (kamera 8 mp) — 4 ta; 2. Video tasvirni monitorga chiqarib beruvchi qurilma — 1 ta; 3. Videokuzatuv kameralariga quvvat yetkazib beruvchi qurilma — 1 ta; 4. Tasvirga olingan video lavhalarni saqlovchi qurilma — 1 ta; 5. “UPS” qurilmasi — 1 ta; 6. Videokuzatuv kameralarini qurilmalarga ulash uchun 5e kategoriyali SFTP kabeli — 1 ta; 7. Videokuzatuv kameralari orqali tasvirga olingan lavhalarni koʻrish uchun 26 dyuymli monitor — 1 ta. 1. Loyiha boʻyicha takliflar quyidagi mezonlar asosida baholanadi: a) hududni tasvirga tushirish va kuzatish uchun videokuzatuv ip kamerasi color full (kamera 8 mp) soni — eng yaxshi taklifga 50 ball; b) tasvirga olingan video lavhalarni saqlovchi qurilmaning xotira hajmi (gigabayt) — eng yaxshi taklifga 20 ball; v) “UPS” qurilmasi soni — eng yaxshi taklifga 15 ball; g) videokuzatuv kameralari orqali tasvirga olingan lavhalarni koʻrish uchun monitor hajmi (dyuym) — eng yaxshi taklifga 15 ball. 2. Barcha mezonlar boʻyicha jami maksimal ball 100 ga teng boʻlib, quyidagi formula asosida har bir mezon boʻyicha talabgorning balli hisoblanadi: bunda: Tball — talabgor tegishli mezon boʻyicha olgan ball; Ttk — talabgorning tegishli mezon boʻyicha bergan taklifidagi koʻrsatkich; Tmaks — talabgor tomonidan tegishli mezon boʻyicha berilgan takliflar orasidagi eng yaxshi koʻrsatkich; Mmaks — baholash mezonlarining 1-bandida koʻrsatilgan har bir mezon boʻyicha belgilangan maksimal ball. Misol uchun: Talabgorlar “a” mezon Ball “b” mezon Ball “v” mezon Ball “g” mezon Ball Jami ball 1-talabgor 7 dona* 50 1024 GB 6,7 1 dona 15 32 dyuym 11,2 82,8 2-talabgor 5 dona 35,7 2048 GB 13,3 1 dona 15 26 dyuym 9,1 73,1 3-talabgor 4 dona 28,6 3072 GB* 20,0 1 dona 15 43 dyuym* 15,0 78,6 Baholash mezonlarining 2-bandida nazarda tutilgan tartibda har bir mezon boʻyicha ball hisoblangandan soʻng har bir talabgor toʻplagan ballarning jami yigʻindisi hisob-kitob qilinadi. Misol sifatida koʻrsatilgan holatda eng yuqori ball 1-talabgor tomonidan toʻplangan va eng yaxshi taklif sifatida eʼtirof etiladi. Lavozimi boʻyicha — Qoraqalpogʻiston Respublikasi Vazirlar Kengashi Raisining, viloyatlar hokimlarining moliya-iqtisodiyot va kambagʻallikni qisqartirish masalalari boʻyicha birinchi oʻrinbosarlari, ishchi guruh rahbari Lavozimi boʻyicha — Qoraqalpogʻiston Respublikasi mahalla va nuroniylarni qoʻllab-quvvatlash vaziri, viloyatlar mahalla va nuroniylarni qoʻllab-quvvatlash hududiy boshqarmalari boshliqlari Lavozimi boʻyicha — Qoraqalpogʻiston Respublikasi ichki ishlar vaziri, Toshkent viloyati ichki ishlar bosh boshqarmasi va viloyatlar ichki ishlar boshqarmalarining boshliqlari Lavozimi boʻyicha — Davlat aktivlarini boshqarish agentligining Qoraqalpogʻiston Respublikasi, viloyatlar hududiy boshqarmalari boshliqlari